31. ΝΟΜΟΘΕΤ.ΔΙΑΤΑΓΜΑ υπ’ αριθ. 3883 της 25/30 Οκτ. 1958 (ΦΕΚ Α΄ 181) Περί μειώσεως της προσθέτου φορολογίας του άρθρ. 8 του Α.Ν. 788/1948 και επεκτάσεως ταύτης επί πάντων των εκ του εξωτερικού εισαγομένων εις την χώραν εμπορευμάτων. Άρθρον μόνον.-1.Από της ισχύος του παρόντος η δια του άρθρ. 8 του Α.Ν. 788/1948 «περί λήψεως διαφόρων φορολογικών μέτρων» επιβληθείσα πρόσθετος φορολογία 1% επί της αξίας των δια των Τελωνείων Μακεδονίας και Θράκης εισαγομένων εκ του εξωτερικού εμπορευμάτων περιορίζεται εις 0,50% επεκτεινομένη επί πάντων των εκ του εξωτερικού δι’ οιουδήποτε Τελωνείου εισαγομένων εις την χώραν εμπορευμάτων. Ως φορολογητέα αξία δια τον υπολογισμόν του φόρου τούτου λογίζεται η κατά την παρ. 1 του άρθρ. 3 του Κώδικος των Νόμων «περί Τελωνειακού Δασμολογίου», ως αύτη αντικατεστάθη δια του άρθρ. 5 του Ν.Δ. 2541/1953 δασμολογητέα αξία. Οι δικαιούμενοι απαλλαγής εκ δασμών απαλλάσσονται και του φόρου τούτου, η απαλλαγή δε αύτη παρέχεται, καθ’ ην διαδικασίαν και η εκ δασμών απαλλαγή. 2.Τα εκ της κατά την παρ. 1 φορολογίας έσοδα εισάγονται εις το Δημόσιον Ταμείον υπό ίδιον κεφάλαιον και άρθρον και διατίθενται κατά το έν τρίτον προς ενίσχυσιν του Πανεπιστημίου και του Πολυτεχνείου Αθηνών, παρακρατουμένου του ενός δεκάτου τούτου υπέρ της Ακαδημίας Αθηνών, κατά το έτερον τρίτον προς ενίσχυσιν του Πανεπιστημίου Θεσσαλονίκης και κατά το υπόλοιπον τρίτον δια την προώθησιν της εξαγωγής των Ελληνικών προϊόντων. 3.Η ισχύς του παρόντος Ν.Δ. άρχεται από της 1 Οκτ. 1958. 